Uredba Komisije (EGS) št. 2665/70

z dne 29. decembra 1970

o spremembi Uredbe (EGS) št. 391/68 o podrobnih pravilih za intervencijski nakup prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 121/67/EGS [1] z dne 13. junija 1967 o skupni ureditvi trgov za prašičje meso, kakor je bila nazadnje spremenjena z Uredbo Sveta (EGS) št. 1253/70 [2] z dne 29. junija 1970 in zlasti člena 4(6), člena 5(3) in drugega odstavka člena 22 Uredbe,

ker Uredba Komisije (EGS) št. 391/68 [3] z dne 1. aprila 1968 določa podrobna pravila za intervencijski nakup prašičjega mesa;

ker je treba za učinkovitejše izvajanje intervencijskih ukrepov zagotoviti, da ostane kakovost proizvodov, ki jih je odkupila intervencijska agencija, v največji možni meri nespremenjena tudi po razmeroma dolgem obdobju skladiščenja;

ker je treba zato izdati določbe Skupnosti, ki zadevajo temperaturo za hlajenje in skladiščenje ter pakiranje;

ker je uporaba Uredbe (EGS) št. 391/68 pokazala, da roki, določeni v členu 7 navedene uredbe, ki obvezuje države članice, da sporočijo Komisiji določene podatke, niso vedno izvedljivi; ker je treba te roke zato spremeniti;

ker je treba tehnične zahteve, navedene v Prilogi k navedeni uredbi, prilagoditi tržni praksi tako, da bo dovoljen tudi odkup prsi in nestopljene hrbtne slanine brez kože;

ker je treba prilagoditi tehnične zahteve iz člena 5 Uredbe (EGS) št. 391/68 trenutnemu pravnemu položaju;

ker so ukrepi, predvideni v tej uredbi skladni z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

"Države članice sprejmejo vse potrebne ukrepe za zagotovitev zadovoljivega konzerviranja uskladiščenih proizvodov. Temperatura za hlajenje mora biti nižja od minus 30 °C, kar zagotavlja najvišjo notranjo temperaturo, ki ne sme biti višja od minus 15 °C. Temperatura za skladiščenje mora biti nižja od minus 20 °C.

Zaklane prašiče, bodisi cele trupe ali polovice, se po ohladitvi pakira v polietilen, ki je primeren za pakiranje živil in ima debelino 0,05 mm ter v bombažne vreče.

Prsi s potrebušino in nestopljeno hrbtno slanino se po ohladitvi pakira v polietilen, ki je primeren za pakiranje živil in ima debelino 0,05 mm."

Člen 2

"Proizvode je mogoče odkupiti le v primeru:

(a) da izpolnjujejo določbe Direktive Sveta z dne 26. junija 1964 [4], o zdravstvenih zadevah, ki so povezane s trgovanjem s svežim mesom v Skupnosti, kakor je bila nazadnje spremenjena z Direktivo Sveta z dne 6. oktobra 1969 [5], in zlasti določbe člena 3 in 4 Direktive,

(b) da izpolnjujejo zahteve iz Priloge, in

(c) da so klasificirani, kar zadeva prašičje trupe ali polovice, skladno z Uredbo Sveta (EGS) št. 2108/70 [6] z dne 30. oktobra 1970, ki določa lestvico Skupnosti za razvrščanje prašičjih trupov."

Člen 3

"1. Države članice tedensko posredujejo Komisiji po teleksu naslednje podatke, ki zadevajo odkupe iz predhodnega tedna:

(a) odkupljene proizvode, njihov kakovostni razred in količino,

(b) ceno, ki je bila plačana za vsak proizvod in kakovostni razred.

2. Države članice sporočijo Komisiji proizvode in količine, ki so še uskladiščene konec vsakega meseca, in navedejo tudi naslov, kjer so uskladiščene."

Člen 4

V Prilogi k Uredbi (EGS) št. 391/68 za izdelke "prsi s potrebušino" in "nestopljena hrbtna slanina", v točki (d) in (c), se besedilo "z ali brez kože" nadomesti z besedilom "s kožo".

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. decembra 1970

Za Komisijo

Predsednik

Franco M. Malfatti

[1] UL 117, 19.6.1967, str. 2283/67.

[2] UL L 143, 1.7.1970, str. 1.

[3] UL L 80, 2.4.1968, str. 5.

[4] UL 121, 29.7.1964, str. 2012/64.

[5] UL L 256, 11.10.1969, str. 1.

[6] UL L 234, 23.10.1970, str. 1.

--------------------------------------------------